Նրա զինվորական գրքույկում նշվում է, որ պիտանի չէ ծառայության, հիմնավորումը՝ ինչպես փոխանցեց Ռոբերտ Կարապետյանը, ձեւակերպված է հետեւյալ կերպ՝ ըստ հիվանդությունների ցուցակի առաջին սյունակի երկրորդ «բ» հոդվածի: Խոսքը, ըստ նրա տեղեկությունների, վերաբերում է նեւրոզին: «Ես հարյուր տոկոս վստահ եմ, որ լիարժեք առողջ եմ եւ ֆիզիկապես, եւ հոգեպես: Ու լավ կլիներ գնայի ծառայեի, վերադառնայի, ի սրտե իմ պարտքը հանձնեի պետությանը»,- հայտարարեց նա: